बांदा। शनिवार को रेलवे चेकिंग दल ने रेलवे मजिस्ट्रेट और सहायक वाणिज्य प्रबंधक व डिवीजनल सीटीआई के नेतृत्व में कई ट्रेनों में छापे मारे। 25 महिलाओं समेत 80 यात्री बेटिकट पकडे़ गए। 25 महिला व बच्चों ने ट्रेन पर ही जुर्माना व किराया भरकर रिहाई करा ली। अन्य 55 को रेलवे मजिस्ट्रेट के समक्ष पेश किया गया। यहां 50 यात्रियों ने जुर्माना व किराया भरकर अपनी रिहाई कराई। जुर्माना न देने पर पांच अन्य को जेल भेज दिया गया। चेकिंग दल में रेलवे मजिस्ट्रेट चंद्रमणि मिश्रा, सहायक वाणिज्य प्रबंधक टी कुजूर, डिवीजनल सीटीआई एके यादव सहित सीटीआई एआर रिछारिया, केएन सैनी, मोहम्मद आशिक, अशोक कुमार, डीके श्रीवास्तव, आरके दुबे और झांसी के एके तिवारी व आरपीएफ, जीआरपी फोर्स शामिल रहा।